Musixmatch

Musixmatch ialah katalog lirik yang memiliki lebih dari 14 juta lirik dalam 80 bahasa. Musixmatch dapat dicapai pada Windows, Mac serta peranti mudah alih untuk sistem pengendalian iOS, Android, dan Windows Phone. Aplikasi ini juga terdapat di Apple Watch dan Android Wear.

Musixmatch menampilkan lirik yang telah diselaraskan sesuai dengan muzik yang sedang dimainkan. Aplikasi ini memiliki kemampuan untuk memindai semua lagu dalam perpustakaan muzik pengguna untuk menemukan lirik yang sesuai, serta dapat digunakan sebagai pemutar muzik bawaan atau lalai. Dalam platform Android, ia juga menyokong banyak perkhidmatan penstriman muzik besar seperti Spotify, Deezer dan Rhapsody serta dapat menampilkan lirik yang terapung di atas aplikasi tertentu yang mereka sebut FloatingLyrics.

MusixMatch membenarkan pengguna untuk menyumbang melengkapi lirik dan mengadaptasikan sinkronisasi lirik dengan mata ganjaran yang sesuai dengan tahap dan lencana. Jika pengguna mencapai mata atau tahap tertentu misalnya dengan menyumbang lirik berkualiti tinggi, pengguna dapat mengajukan diri menjadi Kurator yang memiliki keizinan tambahan dan dapat dibayar untuk sumbangan mereka. Kurator khusus mampu mendapatkan peranan sebagai Pakae yang memiliki keizinan seperti pentadbir atau karyawan MusixMatch.

 Sejarah 
Musixmatch diasaskan di Bologna, Itali pada 21 Januari 2010, oleh Massimo Ciociola dan kumpulan pengasas yang lain. Perkhidmatan mereka dilancarkan pada Julai 2010, dan pada Januari 2015 Musixmatch telah menghasilkan dana $12.1 juta di Angel dan Venture Capital.

Musixmatch telah menandatangani perjanjian dengan penerbit seperti: EMI Publishing, Warner/Chappell Music, Universal Music Publishing Group, Sony ATV, PeerMusic, BMG, HFA dan bekerja sama dengan NMPA.

 Rujukan 

 Pautan luar 


Kategori:Syarikat yang ditubuhkan pada 2010